tomron87/hebrew-wikipedia-sentences-corpus huggingface dataset:
מודמי USB אלחוטי, היו בין המכשירים הראשונים שהיו מסוגלים לגשת רשתות אלה, עם טלפוני WiMAX חכמים ניידים שהפכו זמינים במהלך 2010, ומכשירי LTE חכמים שהגיעו ב-2011. ציוד 3G ו-4G שיועד ליבשות אחרות לא תמיד תואם, עקב וריאציות בתחומי התדרים.
עד שנת 2014 300 רשתות 4G הושקו בעולם ב–107 מדינות, גם במדינות עולם שלישי (שלעיתים בחרו לדלג מדור 2 סלולרי לדור 4).
הפריסה בישראל של הטכנולוגיה החלה כחמש שנים אחרי מדינות אירופה, אסיה וארצות הברית החל משנת 2015. בינואר 2014, ערכה חברת פלאפון ניסוי שטח ראשון ברשת דור 4, בטכנולוגיית LTE.
במסגרת הניסוי, הפעילה פלאפון 15 אתרים בגבעתיים, הרצליה ורמלה.
משרד התקשורת פרסם את מכרז תדרי הדור הרביעי ביולי 2014. בינואר 2015 הסתיים המכרז וכל 6 חברות הסלולר שהשתתפו במכרז רכשו תדרי דור 4: פלאפון, סלקום, פרטנר, הוט מובייל, גולן טלקום ומרתון 018 אקספון.
הסכום הכולל ששילמו החברות למדינה היה 250 מיליון שקל.
משרד התקשורת הקצה את התדרים הדרושים לחברות הסלולר להתחלת השירות באוגוסט 2015. החברות פלאפון, פרטנר והוט מובייל היו הראשונות להפעיל את השירות ללקוחות ולהציע חוויית גלישה משופרת ומהירה.
סלקום וגולן טלקום פרסו אחר כך.
491 הוא סרט דרמה שוודי שצולם בשחור-לבן ויצא ב-16 במרץ 1964. הסרט בוים על ידי וילגוט שמאן , והוא מבוסס על רומן שכתב לארס גרלינג ().
קבוצה של מספר פושעים צעירים נבחרו להשתתף בניסוי חברתי.
בניסוי חברתי זה, הקבוצה הייתה צריכה לחיות יחד עם שני עובדים סוציאליים.
הסרט שנוי במחלוקת, לאחר שהוצג קטע שכלול אונס הומוסקסואלי-זכרי.
הסרט נאסר לצפייה לראשונה בשוודיה ובמלזיה, ולאחר מכן גם בנורווגיה עד ל-1971. הסרט שוחרר מחדש לקהל הרחב במלזיה לאחר שנחתך קטע זה וקטע של אונס אישה על ידי כלב הבית.
התגובות בשוודיה היו בעיקר תגובות של סלידה וזעם.
הסרט הוא גם אחת מהסיבות שמפלגת הנוצרים הדמוקרטים נוסדה ב-1964.
הוא מיני-אלבום ואלבום רמיקסים של הזמרת-יוצרת האמריקאית ביונסה.
האלבום יצא לאור על ידי חברות התקליטים קולומביה רקורדס ופארקווד רקורדס ב-23 באפריל 2012.
לפני שהאלבום יצא, עשתה ביונסה תחרות בין המעריצים בה ביקשה מהם להכין רמיקס לשירה "End of Time", כאשר המנצח ייכלל באלבום.
הרמיקס המנצח היה של מעריץ בשם רדזימיר "ג'ימק" דבסקי, אשר הרמיקס שלו בסופו של דבר, נכלל באלבום.
האלבום מכיל שישה רמיקסים לשירים מתוך אלבומה הרביעי כמו רמיקב לשיר "" שנוצר על ידי דייב אודה והרמיקס של המעריץ רדזימיר דבסקי.
עם הוצאתו, נחת האלבום במקום ה-181 במצעד הבילבורד 200, במקום ה-28 במצעד אלבומי ה-R&B הבריטי ובמקום ה-30 במצעד אלבומי ה-R&B וההיפ-הופ.
בנוסף לכך, הצליח האלבום להגיע אל המקום ה-11 במצעד אלבומי הדאנס\אלקטרוני של בילבורד.
4Q41 (נקראת גם 4QDeutn ומכונה גם "מגילת כל הנשמות" (All Souls Deuteronomy)) היא מגילה המכילה קטע מספר דברים שנמצאה בין מגילות קומראן סמוך לים המלח.
המגילה היא אחת מכ-600 מגילות שנמצאו על ידי בדואים במערה מס' 4 בשנת 1952 במצוק החוואר מול קומראן.
במערה נמצאו 14 קטעים מספר דברים (מסומנים באותיות a עד n) וקטע זה הוא הגדול מביניהם.
לצורך מימון הרכישה של המגילות מידי הבדואים נתרמו כספים ממוסדות אקדמאים ודתיים מרחבי העולם.
הכסף לרכישת מגילה זו נתרם על ידי כנסיית כל הנשמות במנהטן, ומכאן כינויה כ"כמגילת כל הנשמות".
תוכן המגילה פורסם לראשונה על ידי פרנק מור קרוס מאוניברסיטת הרווארד בשנת 1969. הפרסום הרשמי נעשה בכרך 14 של תגליות במדבר יהודה על ידי סידני ווייט קרופורד בשנת 1995. הקטע מתוארך לתקופה ההרודיאנית המוקדמת בשנים 30 עד 1 לפני הספירה.
המגילה מכילה 4 טורים שלמים ושני טורים חלקיים של פסוקים מספר דברים.
התוכן הוא מפרק ח' פסוקים ה' עד י', ופרק ה' מפסוק א' עד פרק ו' פסוק א'.
הקטע מאופיין בשינויים דקדוקיים רבים שנמצאו ברוב הקטעים המקראיים במגילות קומראן (כמו "לוא" במקום "לא", "כול" במקום "כל") ובשינויים יותר משמעותיים.
הקטע עורר עניין רב במחקר כי הוא כולל את עשרת הדיברות של ספר דברים במלואו.
במחקר נעשו השוואות בין נוסח הקטע מקומראן לנוסח המסורה, הנוסח השומרוני ופפירוס נאש.
כאמור בנוסח עשרת הדיברות שבמגילה ישנם שינויים רבים הנובעים מהדקדוק המיוחד של מגילות קומראן המקראיות.
מעבר לכך הנוסח דומה לנוסח המסורה למעט שינוי בולט בדיבר של יום השבת.
בין הדיבר של יום השבת שבספר שמות לבין הדיבר בספר דברים יש שינוי בפסוק הנותן טעם לשמירת השבת.
המגילה כותבת את הטעם הלאומי כמו בספר דברים בנוסח המסורה ומייד אחריו מוסיפה את הטעם האוניברסלי כמו בספר שמות.
ששת ימים תעבוד ועשית את כול מלאכתך
וביום השביעי שבת ליהוה אלהיך לוא תעשה בו כל מלאכה אתה בנך בתך עבדך ואמתך שורך וחמורך ובהמתך גריך אשר בשעריך למען ינוח עבדך ואמתך כמוך
וזכרתה כי עבד היית בארץ מצרים ויציאך יהוה אלוהיך משם ביד חזקה ובזרוע נטויה על כן צוך יהוה אלוהיך לעשות את יום השבת
כי ששת ימים עשה יהוה את השמים ואת הארץ את הים וכול אשר בם וינוח ביום השביעי על כן ברך יהוה את יום השבת לקדשו
4Minute (בקוריאנית: 포미닛; בתעתיק לעברית: פּוׂמִינִי; בתרגום חופשי: ארבע דקות; מסוגנן כ-4MINUTE) הייתה להקת בנות דרום קוריאנית שהוקמה על ידי חברת התקליטים קיוב אנטרטיינמנט ב-2009. חברות הלהקה היו סון ג'י-היון, האו גא-יון, ג'און ג'י-יון, קים היונה וקוון סו-היון.
הלהקה הייתה ידועה בעיקר בעקבות סגנון הדאנס-פופ ובכך שהייתה בעלת קהל מעריצים נשי גדול מאוד.
הלהקה הופיעה לראשונה ביוני 2009 עם הסינגל Hot Issue.
לאורך שנות קיומה, הלהקה הוציאה לאור אלבום יפני באורך מלא בשם Diamond, אלבום קוריאני באורך מלא בשם 4Minutes Left, שבעה מיני-אלבומים ומספר רב של סינגלים.
הלהקה זכתה במספר פרסים חשובים, ביניהם פרס החדשים באירוע פרסי הדיסק המוזהב ה-24 שהתקיים ב-2009, בפרס אמן חדש בקיי-פופ באירוע ה-Billboard Japan Music Awards שהתקיים ב-2010 וב-3 פרסי בונסנג באירוע Seoul Music Awards שהתקיים ב-2011, 2012 וב-2014.
הלהקה התפרקה ביוני 2016, לאחר מספר ניסיונות כושלים לחדש את החוזה עם חברת התקליטים קיוב אנטרטיינמנט עם מרבית חברות הלהקה.
ב-14 במאי 2009, חברת התקליטים קיוב אנטרטיינמנט הכריזה על הקמתה של להקת בנות בעלת 5 חברות, בשם 4Minute, וחשפה כי החברה הראשונה בלהקה תהיה קים היונה, מלהקת הבנות Wonder Girls.
טרם ההכרזה הרשמית, הלהקה כונתה "קבוצת היונה" ("Hyuna group").
החברה השנייה בלהקה, נאם ג'י-היון, ב-22 במאי.
שאר חברות הלהקה נחשפו ביום אחרי.
הלהקה הוציאה את הסינגל הראשון שלה, "Hot Issue", ב-15 ביוני והופיעה לראשונה בטלוויזיה ב-18 ביוני.
ב-21 ביוני, וואן הלהקה נבזז על ידי מעריצים, שגנבו בגדים וחפצים.
בתגובה לכך, חברת התקליטים אמרה כי .
ב-20 באוגוסט, הלהקה הוציאה את המיני-אלבום הראשון שלה, הנקרא "For Muzik", יחד עם הסינגל השני שלה, "Muzik".
ב-27 באוגוסט, רשת תחנות הרדיו והטלוויזיה הדרום קוריאנית KBS, אסרה על השמעת השיר "Won't Give You (안줄래)", בטענה כי מילות השיר מכילות תוכן מיני.
השיר השנוי במחלוקת, אשר מוצג ומסופר מנקודת מבט מגוף ראשון, על חוסר רצון מאישה לתת את "עצמה", או את ליבה, לבן זוגה.
חברת התקליטים הגיבה לאיסור בכך שהשיר נועד לספר וכי החברה מאוכזבת מהחלטת הרשת.
ב-15 באוקטובר, הסינגל "What a Girl Wants" יצא.
ב-2 בדצמבר, הלהקה, יחד עם הזמרים הקוריאנים מריו ואמן, הוציאה את שיר חג המולד "Jingle Jingle".
הלהקה הקליטה רמיקס, יחד עם הזמרת האמריקאית אמרי, לשיר "Heard 'em All", אשר הופיע בגרסה האסייתית לאלבומה הרביעי.
בביצוע השיר השתתף גם הזמר ג'ון-היונג מלהקת הבנים Beast.
ב-5 בינואר 2010, הוכרז כי חברת התקליטים יוניברסל מיוזיק גרופ תסייע ללהקה בהוצאת אלבומה בכלל העולם.
הלהקה הופיעה בסבב הופעות בטאיוואן, הפיליפינים, תאילנד והונג קונג.
ב-5 במאי, הוציאה הלהקה את "Muzik" כסינגל יפני וב-8 במאי, הלהקה הופיעה לראשונה ביפן.
הסינגל הגיע למקום ה-21 במצעד הסינגלים השבועי של Oricon.
ב-19 במאי הלהקה הוציאה לאור את המיני-אלבום "Hit Your Heart", יחד עם שיר הנושא "HuH".
בביצוע הסינגל השתתפו חברי להקת Beast, אשר ביצעו את הראפ בשיר "Who's Next?".
"HuH" הגיעה למקום השלישי במצעד הסינגלים של Gaon.
ב-24 במאי, תחנת ה-FM הדרום קוריאנית "Voice of Freedom", השמיעה את השיר "HuH" בשידורי התעמולה שלה בקוריאה הצפונית.
ב-5 ביולי הלהקה הוציאה לאור את הוידאו קליפ לסינגל השני במיני-אלבום "Hit Your Heart", "I My Me Mine".
ב-19 ביולי השיר "Superstar" יצא לאור באופן דיגיטלי לתוכנית הטלוויזיה הקוריאנית "Superstar K2".
הלהקה הופיעה בחגיגות במרינה, אחד ממוקדי הפעילות למשחקים האולימפיים לנוער, אשר התקיימו ב-2010 בסינגפור.
ב-30 ביולי הלהקה הוציאה את הגרסה היפנית לשיר "I My Me Mine".
ב-12 באוקטובר הסינגל השלישי ביפנית והסינגל הכפול הראשון של הלהקה, "First/Dreams Come True", פורסם ביוטיוב.
ב-27 באוקטובר, השיר יצא לאור.
במהלך חודש דצמבר, הלהקה הופיעה בסבב ההופעות "4Minute Energy Live Volume 2: Diamond" בטוקיו ובאוסקה.
האלבום היפני Diamond יצא לאור ב-15 בדצמבר והגיע למקום ה-18 במצעד הסינגלים של Oricon.
ב-13 בינואר, הלהקה הופיע באירוע ה-DiGi Live K-Pop Party במלזיה, באצטדיון נגרה ביחד עם להקת Beast והזמרת הקנדית G.NA .
ב-20 בינואר, הלהקה זכתה בפרס בוסנג בטקס פרסי המוזיקה ה-20 בסיאול.
בפברואר 2011 הלהקה זכתה בפרס Kpop New Artist במצעד פרסי הבילבורד היפני של 2010. ב-23 בפברואר חברות הקבוצה דגמנו למעצבת האופנה יומי קטסורה בתצוגת האופנה שהתקיימה בריוגוקו קוקוגיקן בטוקיו, בו הלהקה גם הופיעה עם השירים "Muzik" ו-"Why".
ב-12 במרץ, הלהקה הופיעה בקונצרט יובל ל-Music Wave, בתאילנד.
הסינגל הרביעי ביפנית של הלהקה, "Why" יצא לאור בתור שיר הנושא לסדרת הדרמה Akutō: Jūhanzai Sōsahan.
הווידאו קליפ יצא לאור בפברואר, יחד עם שחרור הסינגל ב-9 במרץ.
הסינגל "Heart to Heart" יצא לאור בתור וידאו קליפ ב-29 במרץ ובו הופיע הזמר ג'ונגשין מלהקת הבנים CNBLUE.ב-29 במרץ, המיני-אלבום Heart to Heart יצא לאור בהוצאה דיגיטלית בלבד.
ב-5 באפריל, הלהקה הוציאה לאור את האלבום 4Minutes Left בקוריאנית.
הווידאו קליפ לסינגל "Mirror Mirror" פורסם באותו היום.
האלבום כולל את הסינגל "Mirror Mirror" וכן סינגלים נוספים מהאלבומים "Heart to Heart" ו-"Diamond".
עקב הכוריאוגרפיה הפרובוקטיבית של השיר; מפיקי השיר דרשו כי הסינגל "Mirror Mirror" ישתנה או לחלופין, שהלהקה לא תבצע אותו בהופעותיה.
כתגובה לכך, הלהקה שינתה את הכוריאוגרפיה של השיר והשיר בוצע לראשונה בהופעה ב-אם קאונטדאון ב-14 באפריל.
השיר הגיע למקום השני במצעד הסינגלים של Gaon.
4Minute שיתפה פעולה יחד עם הזמרת היפנית ט'למה איומה, בסינגל שלה "Without U", אשר יצא בשתי גרסאות: יפנית ואנגלית.
היונה הופיעה בסינגל "Let It Go", מאת הזמר הקוריאני האו יונג-סאנג מלהקת הבנים SS501. ב-5 ביולי, היונה הוציאה לאור מיני-אלבום סולו בשם Bubble Pop!
ואת הווידאו קליפ לסינגל הנושא, "Bubble Pop".
אף על פי שביצועי הווידאו קליפ טרם בוקרו, בעקבות ועדת הביקורת של ועדת התקשורת בקוריאה, הווידאו קליפ זכה להצלחה ויראלית והגיע למעלה מ-10 מיליון צפיות ביוטיוב, נכון לאוגוסט 2011. ב-3 באוגוסט, וידאו קליפ לשיר "Freestyle" פורסם בתור פסקול לחברת משחקי הווידאו JCE.
ב-15 באוגוסט, הלהקה פרסמה את הווידאו קליפ לגרסה היפנית של השיר "Heart to Heart".
ב-7 בספטמבר, הלהקה הוציאה את השיר בתור הסינגל החמישי שלה ביפנית, אשר הגיע למקום ה-15 במצעד הסינגלים היומי של Oricon.
כמו כן, הלהקה הוציאה את ה-DVD הראשון שלה, Emerald of 4 Minute, אשר הגיע למקום השני במצעד ה-DVD היומי של Oricon.
באוקטובר, בסדרת הדרמה "Welcome to the El-Palacio", הופיע שירה החדש של הלהקה, "Ready Go", בפתיח הסדרה.
ב-6 בדצמבר, השיר יצא לאור כסינגל השישי ביפנית של הלהקה.
ב-9 באפריל 2012, הלהקה הוציאה לאור את המיני-אלבום Volume Up, יחד עם סינגל הנושא, "Volume Up" והווידאו הקליפ שלו.
הסינגל הגיע למקום הראשון באם קאונטדאון.
ב-22 באוגוסט, הלהקה הוציאה לאור את הסינגל השביעי ביפנית, "Love Tension", אשר כללה בתוכו את הגרסה היפנית של הסינגל "Volume Up".
היונה התפרסמה בעקבות השתתפותה בווידאו הקליפ של השיר גנגנם סטייל.
ב-13 באוקטובר, הלהקה הופיעה בפסטיבל המוזיקה KCON 2012 באמפיתיאטרון של ורייזון Wireless באירוויין, קליפורניה.
ב-4 בדצמבר, הלהקה הוציאה לאור את השיר "Welcome to The School" לסדרת הטלוויזיה "School 2013".
מ-26 בינואר עד 21 בפברואר, הלהקה השתתפה בסבב ההופעות "2013 United Cube" בסין, קוריאה הדרומית ויפן.
ב-26 באפריל, הלהקה הוציאה לאור את המיני-אלבום הרביעי שלה, Name is 4Minute, יחד עם הסינגל "What's Your Name?", שהופק על ידי Brave Brothers.
השבוע הרביעי של חודש מאי, השיר הגיע למקום הראשון במצעד הסינגלים של Gaon ובכך נהפך לסינגל הראשון של הלהקה שמגיע למקום זה במצעד Gaon.
ב-1 ביוני, הסינגל הגיע למקום הראשון במצעד בילבורד קיי-פופ הוט 100.
ב-28 ביוני, הלהקה הוציאה לאור את סינגל הקיץ שלה, "Is It Poppin'?", שבדומה לסינגל הקודם, הופק ונכתב על ידי Brave Brothers.
בריאיון עם ניוסן, הדובר של חברת התקליטים קיוב אנטרטיינמנט, הוא אמר כי השיר .
שמו של השיר בקוריאנית הוא "물 좋아?" (בליטון קוריאני: מוּל ג'וֹהַא?, מתורגם מילולית ל-"איך המים?"), אשר משמעותו ביטוי סלנג שגברים משתמשים בו כדי לשאול אם בנות במועדון "שוות".
רשת KBS הכריזה כי מילות השיר לא ראויות לשידור עקב כך שהן מכילות את המילה "ass" (ישבן) באנגלית.
4Minute תכננה להוריד את המילה המדוברת מהווידאו קליפ ולשלוח לבדיקה מחדש.
השיר הגיע למקום התשיעי במצעד הדיגיטלי של Goan ולמקום השישי במצעד בילבורד קיי-פופ הוט 100 וכן נמכרו 606,713 עותקים דיגיטליים של הסינגל.
בספטמבר, חוזה חברות הלהקה עם חברת התקליטים Universal Music Japan הסתיים והחברה סגרה את האתר הרשמי היפני של הלהקה וכמו כן את אתר המעריצים 4Nia יפן.
ב-20 בינואר 2014, הזמר Brave Brothers הוציא לאור את הסינגל "Only Gained Weight", בשיתוף היונה, גא-יון וסו-היון.
הסינגל הגיע למקום החמישי במצעדים Melon ו-Gaon.
המיני-אלבום החמישי של הלהקה, 4Minute World, יחד עם סינגל הנושא של האלבום, "Whatcha Doin' Today?", יצא לאור ב-17 במרץ.
הלהקה קידמה את הסינגל וכן את השיר "Wait A Minute" במגוון תוכניות טלוויזיה קוריאניות.
בין תוכניות הטלוויזיה: Music Bank, Show!
הקידום בוצע בין 20 במרץ ל-23 במרץ.
הסינגל נהפך לסינגל הראשון של הלהקה אשר הגיע למקום הראשון בקוריאה הדרומית.
ב-30 במרץ, הלהקה ניצחה את הלהקות 2NE1 ו-Girls' Generation, בתחרות ברשת Inkigayo וב-3 באפריל הלהקה גם ניצחה בתחרות שבתוכנית אם קאונטדאון, אשר התקיימה ביפן.
ב-7 ביוני, הלהקה ביצעה "Whatcha Doin' Today" בקונצרט "Dream", יחד עם אמני קיי-פופ אחרים כמו Beast, A Pink, ו-BTOB.
ב-17 באוקטובר, במהלך הופעה בפסטיבל מקומי בסונגנאם, כ-16 אנשים נהרגו ועוד 11 אנשים נפצעו בתאונה בה פתח אוורור קרס על אנשים שנכחו בהופעה.
ב-28 באוקטובר, הלהקה נבחרה להיות אחת מה-10 המנצחים בפרסי "Style Icon".
ב-26 בינואר 2015, חברת התקליטים קיוב אנטרטיינמנט חשפה כי הלהקה תוציא לאור סינגל מתוך המיני-אלבום החדש שלה, בשם "Cold Rain", הפעם הראשונה בה הלהקה מוציאה לאור בלדה כסינגל.
ב-9 בפברואר, הלהקה הוציאה לאור את המיני-אלבום השישי שלה, Crazy, יחד עם הווידאו קליפ של סינגל הנושא, "Crazy".
המיני-אלבום הגיע למקום הראשון במצעד האלבומים העולמי של בילבורד.
ב-4 באפריל, הלהקה הופיעה בהופעת הסולו 4Minute Fan Bash in Myanmar, אשר לה הגיעו כ-7,000 מעריצים.
ב-20 בינואר 2016, הוכרז כי הלהקה תוציא לאור את המיני-אלבום השביעי שלה, Act.
הלהקה חברה לתקליטן האמריקאי סקרילקס, בסינגל הנושא של המיני-אלבום, "Hate".
ב-13 ביוני 2016, הוכרז כי הלהקה תפורק לאחר תום החוזה עם חברת התקליטים, כאשר רק היונה חידשה את חוזה מחדש.
נציג חברת התקליטים ציין כי .
התכונונים לקבוצת בת בשם 2YOON (המורכבת מגא-יון וג'י-יון) הוכרזו בסוף שנת 2012. ב-17 בינואר 2013, 2YOON הוציאה לאור את אלבומה הראשון, "Harvest Moon", יחד עם הווידאו קליפ של סינגל הנושא של האלבום, "24/7".
2YOON הופיעה לראשונה ב-17 בינואר באם קאונטדאון.
להלן רשימה של תוכניות טלוויזיה בהן הקבוצה השתתפה:
שנה תוכנית רשת שידור הערות 2009 MTV 4minute MTV סדרה דוקומנטרית.
2010 4minute's Friend Day חברות הלהקה מכירות אנשים חדשים.
Teacher E-Channel אורחים מפורסמים מלמדים את חברות הלהקה כיצד להפוך לזמרות פופ בינלאומיות.
2015 4Minute's Video K-Star שודרה לראשונה ב-6 ביולי.
Cube TV IHQ יחד עם אומנים אחרים החתומים בקיוב אנטרטיינמנט.
4Q120 (נקראת גם pap4QLXXLevb; VH 46; Rahlfs 802; LDAB 3452) היא מגילה המכילה קטע מתרגום השבעים לספר ויקרא, שנמצאה סמוך לקומראן במערה מספר 4, ומוצגת כיום במוזיאון רוקפלר בירושלים.
המגילה היא חלק ממגילות קומראן - הנקראות גם מגילות מדבר יהודה.
אלו אוסף מגילות הנמצאו באזור מדבר יהודה, מערב ים המלח, החל משנות ה-40 של המאה ה-20.
4 הסמוכה לקומראן, ומתוארכת לתחילת המאה הראשונה לספירה, או סוף המאה הראשונה לפני הספירה.
לאחר חקירת המגילה ותיעודה, המגילה הועברה למוזיאון רוקפלר הנמצא בירושלים, ושם היא מוצגת.
כתב היד כתוב על פפירוס דק, כאשר הכתב נמצא על שני צידי הפפירוס.
מדובר על 97 חלקי (פרגמנטים) פפירוס, שרק על 31 חלקים ממנו ניתן לפענח טקסט כלשהו.
כתב היד מכיל חלקים של ספר ויקרא מפרק א פסוק יא, ועד פרק ה פסוק כה, הכתובים ביוונית, כלומר - המגילה כתובה כחלק מתרגום השבעים, תרגום התורה והתנ"ך ליוונית.
המגילה נמצאת במצב מאוד מקוטע, כאמור - 97 חלקי פפירוס.
בנוסף לכך, בתוך הטקסט ישנם חללים המשמשים להפרדה בין מושגים ושאר חלוקות בתוך הטקסט, וישנו גם שימוש בסימן מיוחד (⌐) להפרדה בין פסקאות שונות בטקסט.
אחד המאפיינים הייחודיים של הטקסט במגילת 4Q120 הוא ההופעה של האותיות ΙΑΩ במקום שם י-ה-ו-ה, אחד משמותיו של אלוהים.
אלו הופעות כמעט יחידות של התחליף הנ"ל לשם העברי, כאשר במגילות אחרות מופיעים שמות כגון: "κύριος", כתיבת השם בעברית או אפילו כתיבת ארבע נקודות - " ....
עמנואל טוב טוען שהחלפת שם י-ה-ו-ה ב-ΙΑΩ היא מוקדמת יותר מכינויים כתובים אחרים לאל, ושכינוי זה הוא הוכחה לכך ש"הפפירוס מייצג גרסה מוקדמת של הכתוב היווני" בניגוד לטקסט של כתבי היד הראשיים והמוכרים יותר.
4Minutes Left הוא אלבום הבכורה בשפה הקוריאנית של להקת בנות הקיי-פופ הקוריאנית 4Minute.
האלבום יצא לאור ב-5 באפריל 2011, על ידי חברות התקליטים יוניברסל מיוזיק גרופ וקיוב אנטרטיינמנט.
מתוך האלבום יצאו שני הסינגלים: "Heart to Heart" ו-"Mirror Mirror".
האלבום הגיע למקום השני במצעד האלבומים של קוריאה הדרומית.
ב-29 במרץ 2011, יצא לאור הסינגל הראשון מתוך האלבום "Heart to Heart", שהצליח להגיע למקום החמישי במצעד השירים של קוריאה הדרומית.
ביום צאתו של האלבום עצמו, יצא לאור סינגל שני "Mirror Mirror", על מנת לעזור בקידומי המכירות שלו.
השיר הגיע למקום השני באותו המצעד.
האלבום יצא תחילה בקוריאה הדרומית ב-5 באפריל 2011 ולאחר מכן בפיליפינים, ברזיל ובשאר רחבי העולם.
מקוםתאריםמכירותיפן (Oricon Charts)2,344קוריאה הדרומית (KMCA)48,866
מדינהתאריך יציאהפורמטחברת תקליטיםקוריאה הדרומית5 באפריל 2011תקליטור • הורדה דיגיטליתקיובהפיליפינים16 ביולי 2011תקליטורMCA מיוזיקברזיל18 בינואר 2012יוניברסל
4Minute World (בעברית: "העולם של 4Minute") הוא המיני-אלבום החמישי של להקת בנות הקיי-פופ הקוריאנית 4Minute.
המיני-אלבום יצא לאור ב-17 במרץ 2014, על ידי חברות התקליטים קיוב אנטרטיינמנט ויוניברסל מיוזיק גרופ.
מתוך המיני-אלבום יצאו שני הסינגלים: "Whatcha Doin' Today" ו-"".
המיני-אלבום הגיע למקום השני במצעד האלבומים של קוריאה הדרומית.
ב-17 במרץ 2014, יום צאתו של המיני-אלבום, יצא מתוכו הסינגל הראשון מתוכו "Whatcha Doin' Today".
השיר הגיע למקום הראשון במצעד השירים של קוריאה הדרומית, תוך שהגיע למקום הרביעי במצעד השירים החמים של המדינה והיה לשירה השני של הלהקה שהגיע למקום הראשון במצעד השירים של קוריאה הדרומית.
בנוסף לכך, נמכר המיני-אלבום בלמעלה מ-17,231 עותקים בקוריאה הדרומית, ובלמעלה מ-922 עותקים ביפן.
מקוםתאריםמכירותיפן (Oricon Charts)922קוריאה הדרומית (KMCA)17,231
מדינהתאריך יציאהפורמטחברת תקליטיםקוריאה הדרומית17 במרץ 2014תקליטור • הורדה דיגיטליתקיוב
4:44 הוא אלבום האולפן ה-13 של הראפר האמריקאי ג'יי זי.
האלבום יצא לאור ב-30 ביוני 2017 דרך חברת התקליטים רוק ניישן באופן בלעדי ללקוחות Sprint וטיידל.
האלבום היה זמין להורדה בחינם לזמן קצר ב-2 ביולי באותה השנה דרך אתר האינטרנט של טיידל.
ב-7 ביולי יצאה לאור מהדורה פיזית של האלבום, הכוללת 3 רצועות נוספות, והאלבום פורסם בשאר שירותי הזרמות המוזיקה.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2017, וסיכום האלבומים של העשור השני.
כתב העת בילבורד דירג את האלבום במקום ה-53 ברשימתם "100 האלבומים הטובים ביותר של העשור השני".
האלבום הוא אלבום היפ-הופ בעל מוטיבים בוגרים, אמוציונליים, ופוליטיים יותר ביחס לאלבומים הקודמים של ג'יי זי.
בביטים באלבום בולטים במיוחד סאמפלים מוזיקליים ווקליים מסגנונות המוזיקה השחורה כגון פאנק, רגאי, היפ-הופ, מוזיקת נשמה, וגוספל, וגם של סגנונות כגון פרוג רוק.
רוב הסאמפלים באלבום הם של מוזיקה שיצאה עשורים לפני הוצאת האלבום, אך בולט במיוחד סאמפל יוצא מן הכלל בשיר הנושא, שנלקח משיר של הזמרת הבריטית האנה ויליאמס והרכבה שיצא בשנת 2016. האופי המיוחד של הסאמפלים באלבום שמייחדים אותו נוצר מכך שג'יי-זי והמפיק נו איי.
יצרו ביחד פלייליסט לטעמו של ג'יי-זי, וממנו המפיק הרכיב סאמפלים רבים לאלבום.
המוטיבים הליריקליים של האלבום כוללים נושאים אישיים כגון בגידתו של ג'יי-זי באשתו ביונסה ויחסיו עם חבריו האישיים, ונושאים פוליטיים כגון התמודדות של הקהילה השחורה עם קשייה בארצות הברית בשיר ".The Story of O.J".
4Fun (ידועה גם בשם "Julia & 4Fun") היא להקת מוזיקה ליטאית.
היא מנגנת מגוון רחב של סגנונות מוזיקה, ביניהם רוק, פופ רוק, וקאנטרי.
הלהקה הוקמה בשנת 2001 והשתתפה בכמה פסטיבלים לאומיים ובין-לאומיים, ביניהם Visaginas Country ותחרות האירוויזיון.
4Fun השתתפה בתחרות הבחירה הארצית לאירוויזיון שלוש פעמים.
לאחר שהפסידה בשנים 2005 ו-2006, 4Fun זכתה בתחרות הבחירה הלאומית בשנת 2007 עם הבלדה הלירית "Love or Leave".
ההופעה של הלהקה כללה שימוש במשחק צללים.
הם ניצחו את שני המועמדים הנוספים בגמר, אייסטה פילווילטה ורוטה שקיוגולבטה.
4Fun ייצגה את ליטא באירוויזיון 2007 בהלסינקי וסיימה במקום ה-21 עם 28 נקודות.
את עיקר הניקוד קיבלה מאירלנד (12 נקודות) ולטביה (10 נקודות).
הסולנית ג'וליה ריטצ'יק קיבלה כניסה ישירה לגמר של תחרות הקדם-אירוויזיון בשנת 2008, אך סיימה רק במקום ה-12 מתוך 14 המתמודדים.
בשנת 2008 הקליטו 4Fun יחד עם הצמד הלטבי Valters & Kaža את השיר "With U", שהפך ללהיט בלטביה.
2009 - Dėlionė/A Puzzle (תקליטור כפול: אחד בליטאית והשני באנגלית)
4Q111 (נקראת גם 4QLam) היא מגילה, שנמצאה במערה מספר 4 בקומראן המכילה חלק ממגילת איכה.
הוא מכיל חלק קטן מהמגילה שבידינו ועם זאת הוא הקטע הכי שלם מכל קטעי מגילת איכה שנתגלו במערות קומראן.
המגילה כתובה בכתב חשמונאי מאוחר, והיא מתוארכת לטווח שבין שלהי המאה הראשונה לפני הספירה ועד למאה הראשונה לספירה.
המגילה נתגלתה עם אוסף הפרגמנטים הגדול שהתגלה במערה מספר 4 בשנת 1952. במגילה 3 טורים מקוטעים ועוד קטע זעיר נוסף.
הקטע הראשון מתחיל באמצע הפסוק הראשון – [הייתה כא]למנה רבתי בגוים שר[תי במדינות].
קטע זה מתחיל בתחילת הטור של המגילה, ומכאן מסיקים שהפסוק הראשון התחיל בטור הקודם בסופו.
ייתכן שתחילת הטור הקודם היה ריק, או שנכתבה בו כותרת הספר או שנכתב בו סוף הספר הקודם.
ייתכן שמדובר בהמשך לספר ירמיהו שיש משערים שמגילת איכה היא המשך אליו.
קטע זה ממשיך עד פסוק 6 בפרק א'.
הטור השני – מכיל פסוקים 6 עד 10 מפרק א'.
הטור השלישי – מכיל מפסוק 10 עד 16 בפרק א'.
קטע זעיר נוסף מכיל חלק מפרק ב' פסוק 5 - "]בלע כל ארמנת[.
במגילה זו שינויים רבים מנוסח המסורה.
רוב השינויים הם שינויי כתיב, וכמקובל במגילות מקומראן הכתיב הוא שונה ומלא.
משבתה – מילה יחידאית במקרא שפירושה לא ברור לגמרי.
במגילה – 'שחקו על [כו]ל משבריה'.
כך גם בתרגום הפשיטתא – 'וגחכו על תברהּ'.
2) פרק א פסוק 8 – "על כן לנידה היתה" בנוסח המסורה, מפורש או כרמז לטומאת נידה, דהיינו קשור להשפלה מינית, או מלשון נדודים.
במגילה הנוסח 'לנוד היתה' – שפירושו אכן מלשון נדודים.
3) פרק א פסוק 17 ('פרשה ציון בידיה') קודם במגילה לפסוק 16 בנוסח המסורה ('על אלה עיני בוכיה').
כך האות פ"א קודמת את האות עי"ן בהתאם לכתוב בפרקים ב' ג' ו-ד' במגילת איכה בנוסח המסורה.
4F היא חברת ביגוד פולנית שהוקמה בשנת 2003 ובסיסה בוויליצקה, בדרום פולין.
החברה נמצאת בבעלות OTCF SA שחברות הבנות האחרות שלה כוללות מותגים כמו Outhorn ו-4Faces.
היא מציעה בגדי ספורט, תיירות ולבוש קז'ואל, כמו גם אביזרי אופנה שונים.
המותג מפעיל כיום 230 חנויות במזרח-מרכז אירופה ומוצריו נמצאים בכ-500 חנויות מותגים ב-40 מדינות ביניהן ישראל (באתר Shoesonline).
4F מייצרת מגוון רחב של מוצרי ספורט ומוצרי לבוש קז'ואל, כגון חולצות טריקו, מכנסיים קצרים, ז'קטים, בגדי ים, סנדלים, כפכפים, תיקים ותרמילים.
ציוד הספורט של החברה כולל חליפות סקי וקסדות אופניים.
בשנת 2003, חברת Horn Partner (כיום OTCF SA) פתחה את החנות הקמעונאית הראשונה שלה המציעה בגדי ספורט תחת המותג 4Fun.
בשנת 2007 שינתה החברה את השם ל-4F Performance, ומאז 2010 היא אימצה את השם 4F.
בשנת 2008, היא החלה רשמית בשיתוף פעולה עם הוועד האולימפי הפולני (PKOl).
המותג נבחר להלביש את הספורטאים הפולנים באולימפיאדת החורף 2010 בוונקובר, אולימפיאדת הקיץ 2012 בלונדון, אולימפיאדת החורף 2014 בסוצ'י, משחקי אירופה 2015 בבאקו וכן אולימפיאדת הקיץ 2016 בריו דה ז'ניירו.
היא גם סיפקה בגדי ספורט לספורטאים פולנים צעירים במשחקים האולימפיים לנוער בסינגפור ובנאנג'ינג.
מלבד PKOl, מאז 2010, החברה משתפת פעולה גם עם הוועד הפראלימפי הפולני.
4F משתפת פעולה עם שבע ועדות אולימפיות לאומיות אחרות והלבישה 8 נציגויות לאומיות, כולל נבחרות מפולין, סרביה, קרואטיה, לטביה, יוון, צפון מקדוניה, ליטא וסלובקיה .
בשנת 2016, פתחה חברת 4F את החנויות הראשונות שלה מחוץ לפולין בלטביה, סלובקיה, רומניה וצ'כיה.
המותג הוא גם שותף רשמי של ארגונים כמו התאחדות הסקי הפולנית (2007), התאחדות הביאתלון הפולנית (2010), התאחדות האתלטיקה הפולנית (2013), התאחדות הפולנית להחלקה מהירה (2014), התאחדות הכדוריד הפולנית (2017).
בשנת 2018, חברת 4F הייתה אחת מנותני החסות של טורניר ארבע הגבעות שנערך בגרמניה ואוסטריה עבור ארבע המהדורות הבאות של האירוע וכן אליפות העולם בסקי אלפיני של FIS בשנת 2021. החברה גם פתחה את החנות הראשונה שלה באסיה בבנגקוק, תאילנד.
בשנת 2020, החברה הפכה לאחת השותפים הגלובליים הרשמיים של המהדורה השביעית של Wings for Life World Run.
החברה גם פתחה את חנות הדגל הראשונה שלה באוקראינה בקייב עם שתי פתיחה נוספות מתוכננות עד סוף השנה.
בשנת 2021, החברה החלה את שיתוף הפעולה שלה עם קבוצת הכדורעף הפולנית ZAKSA Kędzierzyn-Koźle, הזוכה בליגת האלופות CEV 2020–21 .
מה- EuroBasket 2022 האחרון, החברה הפכה לספק הרשמי החדש של נבחרת פולין בכדורסל ששיחקה בבית.
החל משנת 2023 משווקת החברה את מוצריה בישראל באתר המסחר אלקטרוני shoesonline.
איוונה ברנרדלי - רץ למרחקים ארוכים
מרסין חבובסקי - רץ למרחקים ארוכים
נטליה צ'רוונקה - מחליקה מהירה
פאולינה בטובסקה פיאלקובה – ביאתלטית
פאולה גוריקקה - רוכבת אופניים
וילפרדו לאון - שחקן כדורעף
קמיל סטוך – קופץ סקי
"4:20" היא סדרת דרמה ופעולה ישראלית.
הסדרה נוצרה על ידי דוד דהן ועידו דרור ועלתה לשידור בערוץ HOT3 ב-28 במאי 2023. העונה הראשונה של הסדרה הסתיימה ב-6 ביולי 2023.
הסדרה עוקבת אחר סיפורם של אסי וניבי בניסטי (עוז זהבי ויובל שרף-שבן), הורים גרושים לילדה (עמנואל פפר) הסובלת מאפילפסיה מסוג נדיר ועמיד לתרופות.
ניתן להקל על מצבה רק על ידי שמן קנאביס בשם "נירוונה" שהתקבל במסגרת מחקר קליני שנערך בישראל.
עם זאת, המחקר נפסל רגע לפני סיומו, והזן המסוים של הקנאביס מוחרם ונשלח להשמדה.
אסי מחליט לקחת את העניינים לידיים ומתכנן לשדוד את המשאית שמובילה את הקנאביס כדי להציל את בתו.
הוא נעזר ברפי ובקומה (דולב מסיקה ונוה צור), סוחרי סמים עם חובות לעבריינים.
אסי מתמודד עם קשיים מצד המשטרה, עבריינים ואפילו גרושתו שמתעקשת לבצע ניתוח מוח לבתם.
בביקורת שפורסמה באתר "Tvbee" של מאקו, הביקורת מבקרת את הסדרה, שתויגה כ"סדרת קנאביס", על חוסר הבהירות והקוהרנטיות שלה.
למרות הפוטנציאל הראשוני שמזכיר את "אושן 11", הסדרה לא מצליחה לספק נרטיב עקבי מעבר להתמקדות שלה בסמים.
המניעים וקווי העלילה של הדמויות נראים חסרי הקשר.
בעודה מנסה לעסוק בנושאים קשים, הסדרה כושלת, מסתמכת על קלישאות ולא מצליחה למשוך את הקהל שלה ביעילות.
בביקורת שפורסמה ב-"ynet", הסדרה מתוארת כסדרה שנופלת מהפוטנציאל שלה כדרמת-אקשן קומית על תרבות המריחואנה.
למרות שמה, הסדרה חסרה סקירה משמעותית של נושאי קנאביס, ופיתוח העלילה שלה זוכה לביקורת כצפוי ומפוזר.
עם זאת, הביקורת מכירה בקאסט החזק בראשות עוז זהבי, שמצליח לבלוט.
למרות שהסדרה עשויה לפנות לבני נוער ואולי לילדים בשל האלמנטים הקומיים שלה, מצוין כי יש צורך במאמץ רב יותר כדי למשוך את הצופים באופן מלא ולפתח את קו העלילה.
בביקורת שפורסמה ב"וואלה!, תיארו את הסדרה כהזדמנות שהוחמצה, והדגישו את הביצוע החלש שלה למרות הנחת יסוד מסקרנת.
העלילה כוללת , כימיה לקויה בין שחקנים, דמויות לא משכנעות ואלמנטים עלילתיים מגוחכים.
למרות ניסיונות ההומור וטון קליל יותר, הסדרה לא מצליחה לספק פרשנות משמעותית לנושאים שונים.
בסך הכל, הסדרה מתוארת כאירוע טלוויזיה מאכזב שלא מצליח לממש את הפוטנציאל שלו, ומשאיר את הצופה מתוסכל.
בביקורת שפורסמה ב"ישראל היום", נכתב כי נראה שיוצרי הסדרה הושפעו מסדרות פשע ישראליות ותיקות יותר כמו "הבורר" ו"עספור" במקום לשאוב השראה מתוכניות עכשוויות ומוערכות יותר כמו "הסופרנוס".
הסדרה זוכה לביקורת על חוסר מקוריות ועומק, ועל כך שהיא מסתמכת על תפיסות ישנות וקלישאות מדרמות פשע ישנות יותר.
נכתב כי הסדרה מופרכת, סטיגמטית, צפויה ובנאלית, המזכירה סרט המשך ל"עספור" או חיקוי חיוור של "הבורר".
הביקורת מדגישה מגמה בטלוויזיה הישראלית של כישלון בהפקת סדרות פשע איכותיות ומקוריות, כשניסיונות קודמים רבים היו מביכים, מוזרים, משעממים או רדודים.
4X (קיצור של Explore, Expand, Exploit, Exterminate) הוא תת-ז'אנר של משחקי אסטרטגיה ממוחשבים בהם השחקן שולט באימפריה וצריך לחקור טריטוריות חדשות, להרחיב את האימפריות שנמצאת תחת שליטתו, לנצל את המשאבים שעומדים לרשותו, ולהביס את המעצמות היריבות באמצעים צבאיים, דיפלומטיים או כלכליים.
הז'אנר התפתח במקור בהשראת משחקי הלוח הקלאסיים ומשחקי מחשב מוקדמים מבוססי טקסט.
עם זאת המונח "4X" נטבע לראשונה רק בשנות ה-90 בעיקר בהשפעת משחקי וידאו מכוננים בז'אנר כמו המשחק "Civilization" של סיד מאייר שיצא ב-1991, והמשחק "Master of Orion" שיצא ב-1993.
לאורך שנות ה-90 ותחילת שנות ה-2000 הז'אנר המשיך להתפתח.
משחקים כמו "Sid Meier's Alpha Centauri" שיצא ב-1999, והמשחק "Galactic Civilizations" שיצא ב-2003, ו"Europa Universalis" שיצא ב-2000, הכילו פיצ'רים חדשים וסיפקו לשחקנים את ההזדמנות לחקור גם תקופות היסטוריות אחרות, וכמו גם יקומים בדיוניים ומציאות חלופית.
המשחק בדרך כלל מחולק לארבעה שלבים עיקריים:
חקר טריטוריות חדשות - בתחילת המשחק השחקן צריך לשלוח משלחות מחקר על מנת שיחקרו טריטוריות לא מוכרות במטרה שיגלו אזורים חדשים שניתן להתיישב בהם, משאבי טבע נוספים, ואיומים פוטנציאליים.
התרחבות - השלב בו השחקן צריך להרחיב את הטריטוריה החדשה ואת וההשפעה שלה, וכמו גם לנהל ערים או מושבות ולהבטיח את הצמיחה והשגשוג שלהם.
תהליך ההתרחבות כולל גם הקמת תשתיות, ניהול של האוכלוסייה, ניצול משאבי טבע, וכמו גם להתכונן לקרבות צבאיים פוטנציאלים.
ניצול משאבים - בשלב זה השחקן צריך לנצל את המשאבים אליהם יש להם גישה על מנת לוודא שהאימפריה תמשיך לצמוח ולשגשג.
השמדה - השחקן חייבים לבנות ולתחזק כוחות צבאיים במטרה להגן על האימפריה שנמצאת תחת שליטתו, ובסופו של דבר לכבוש את האימפריה היריבה.
לעיתים רבות ההתמקדות בדיפלומטיה במשחקים הללו עשויה למלא תפקיד מכריע בקביעת התוצאה הסופית של הסכסוכים עם האימפריות היריבות במשחק.
העשור הראשון של המאה ה-21
העשור השני של המאה ה-21
4 בינואר הוא היום הרביעי בשנה בלוח הגרגוריאני.
עד לסיום השנה נשארו עוד 361 ימים (362 בשנה מעוברת).
871 – אתלרד הראשון מלך וסקס הודף פלישה דנית בקרב רדינג
1493 – כריסטופר קולומבוס עוזב את העולם החדש ובכך משלים את המסע הראשון שלו
1642 – מלחמת האזרחים האנגלית – המלך צ'ארלס ה-1 מתקיף את הפרלמנט
1649 – אנגליה מוכרזת כרפובליקה, אחרי ניצחון הפרלמנט על המלך
1698 – רובו של ארמון וייטהול נחרב בשרפה
1717 – הולנד, אנגליה וצרפת חותמות על הברית המשולשת נגד ספרד, וזאת על מנת לשמור על הסכם אוטרכט
1739 – רואה אור הגיליון הראשון של עיתון שנערך בידי אישה בארצות הברית.
הייתה זו אליזבת' טימותי מצ'ארלסטון, קרוליינה הדרומית, אם לשבעה ילדים, שערכה את ה־South Carolina Gazette לאחר מות בעלה משך שבע שנים, עד שבגר בנה בכורה
1762 – אנגליה מכריזה מלחמה על ספרד ונאפולי
1847 – סמואל קולט מוכר את האקדח התופי הראשון שייצר לממשלת ארצות הברית
1885 – ניתוח כריתת התוספתן המוצלח הראשון בארצות הברית מבוצע על ידי ד"ר ויליאם גראנט
1896 – מדינת יוטה מתקבלת לארצות הברית
1903 – הפילה טופסי הומתה באמצעות חשמול
1910 – החל את תפקידו כמושל מדינת איווה הדמוקראט מוזס אלכסנדר, היהודי הראשון שנבחר לכהן כמושל בארצות הברית (קדמו לו דייוויד עמנואל, יהודי שמונה למושל ווושינגטון ברטלט ממוצא יהודי)
1944 – מלחמת העולם השנייה: מתחיל מבצע יצרן השטיחים שמטרתו להצניח נשק ואספקה ללוחמי המחתרות באירופה
1947 – המהדורה הראשונה של המגזין הגרמני דר שפיגל יוצאת לאור
1948 – בורמה זוכה בעצמאות מידי הממלכה המאוחדת
1951 – צבאות קוריאה הצפונית וסין כובשים את סיאול
1958 – הלוויין ספוטניק 1 מסיים את תפקידו ומתרסק לכדור הארץ
1959 – הגשושית לונה 1 היא החללית הראשונה שמתקרבת לירח
1962 – בניו יורק מתחילה הפעלתה של רכבת הנוסעים האוטומטית הראשונה
1972 – רוז היילברון היא האישה הראשונה שמתמנה לתפקיד שופטת באולד ביילי בלונדון
1999 – טבח במסגד שיעי באסלאמאבאד: היורה פותח לעבר קבוצת מתפללים, רוצח 16 מהם ופוצע 25 נוספים
2005 – רעידת אדמה בעוצמה של 4.9 בסולם ריכטר במפרץ סרוני
2004 – הרובר ספיריט, של נאס"א, נוחת על מאדים.
2006 – ראש ממשלת ישראל, אריאל שרון, לוקה בשבץ מוחי חמור ושוקע בתרדמת.
סמכויות ראש הממשלה מועברות לממלא מקומו, אהוד אולמרט
2010 – נחנך בדובאי בורג' ח'ליפה, גורד השחקים והמבנה הגבוה ביותר בעולם (828 מטר)
2025 – קנצלר אוסטריה קארל נהאמר התפטר לאחר שלא הצליח להקים קואליציה ללא מפלגת החירות האוסטרית, כריסטיאן שטוקר החליף אותו כקנצלר זמני
658 – עלי בן חוסיין, האימאם השיעי הרביעי (נפטר ב-713)
1581 – ג'יימס אשר, ארכיבישוף אשר ניסה לחשב את גיל כדור הארץ (נפטר ב-1656)
1710 – ג'ובאני באטיסטה פרגולזי, מלחין, כנר ונגן עוגב איטלקי (נפטר ב-1736)
1785 – יעקוב גרים, פילולוג, אחד משני האחים גרים (נפטר ב-1863)
1792 – אייזק לי, גאולוג ומינרלוג אמריקאי שתרם בחקר חלוצי על תכלילים במינרלים ובאבני חן (נפטר ב-1886)
1809 – לואי ברייל, מורה, ממציאו של כתב ברייל לעיוורים (נפטר ב-1852)
1903 – גאורג אלזר, מתנגד גרמני לנאצים, שמאוחר יותר ניסה להתנקש בחייו של אדולף היטלר (הוצא להורג ב-1945)
1914 – מיצי לוקר, זמרת סופרן אופראית ומורה לפיתוח קול רומנית-ישראלית, ניצולת שואה מבוקובינה (נפטרה ב-2014)
1929 – אמיתי עציוני, סוציולוג ישראלי-אמריקאי (נפטר ב-2023)
1929 – אריק בראואר, צייר ואמן אוסטרי-ישראלי (נפטר ב-2021)
1931 – ויליאם דין, שופט אוסטרלי שכיהן כמושל הכללי ה-22 של אוסטרליה
1933 – נחום בוגנר, חוקר שואה והעפלה
1935 – אליהו מצא, שופט, כיהן כמשנה לנשיא בית המשפט העליון (נפטר ב-2021)
1936 – אדם מזור, אדריכל ומתכנן ערים ישראלי (נפטר ב-2022)
1940 – אריה נאור, פרופסור למדע המדינה, ראש החוג לפוליטיקה ותקשורת במכללת הדסה ומזכיר הממשלה
1940 – בריאן ג'וזפסון, פיזיקאי אמריקאי יהודי, שזכה בפרס נובל לפיזיקה בשנת 1973
1942 – עפרה פוקס, שחקנית, זמרת, רקדנית ובמאית טלוויזיה ישראלית
1946 – מוטי רוזנבלום, מנכ"ל מועצת העיתונות והתקשורת בישראל, עיתונאי ועורך במעריב, בגלי צה"ל ובטלוויזיה בכבלים (נפטר ב-2021)
1946 – רחל אלתרמן, מתכננת ערים ומשפטנית ישראלית
1947 – ריק סטיין, שף אנגלי ומנחה טלוויזיה
1948 – סיסה מאריאם קאידמה סידיבה, ראש ממשלת מאלי (נפטרה ב-2021)
1948 – עוזי דיין, איש צבא ואיש ציבור ישראלי
1955 – חיים פרייליכמן, מנכ"ל בנק אגוד
1956 – זהבה גלאון, חברת הכנסת מטעם מרצ
1959 – אורי פיינמן, זמר ומלחין ישראלי
1960 – אדריאן קינג, שחקנית, רקדנית וציירת אמריקאית
1962 – הרלן קובן, סופר יהודי-אמריקאי
1963 – אתי אנקרי, מוזיקאית ישראלית
1982 – יוסי גבני, קומיקאי ישראלי
1983 – ויל ביינום, כדורסלן אמריקאי
1985 – אל ג'פרסון, כדורסלן אמריקאי
1987 – ג'ולייטה, זמרת ומוזיקאית ישראלית
1990 – יוליה גלושקו, טניסאית ישראלית
1990 – טוני קרוס, כדורגלן גרמני
1996 – אמה מקי, שחקנית צרפתייה-בריטית
2003 – ג'יידן ליברהר, שחקן אמריקאי
1428 – פרידריך הראשון, הנסיך הבוחר מסקסוניה (נולד ב-1370)
1821 – אליזבת אן ביילי סיטון, האמריקאית הראשונה שעברה קנוניזציה כקדושה בכנסייה הקתולית (נולדה ב-1774)
1880 – רבי יעקב אבוחצירא, מגדולי רבני מרוקו (נולד ב-1805)
1905 – תיאודור תומאס, מוזיקאי ומנצח אמריקאי (נולד ב-1835)
1941 – אנרי ברגסון, פילוסוף ממוצא יהודי צרפתי וזוכה פרס נובל לספרות (נולד ב-1859)
1960 – אלבר קאמי, סופר ופילוסוף צרפתי, נהרג בתאונת דרכים (נולד ב-1913)
1961 – ארווין שרדינגר, פיזיקאי אוסטרי (נולד ב-1887)
1965 – תומאס סטרנס אליוט, משורר אמריקאי (נולד ב-1888)
1969 – פול צ'יימברס, אחד הקונטרבסיסטים הבולטים ביותר בג'אז (נולד ב-1935)
2006 – מכתום בן ראשד אאל מכתום, אמיר דובאי, סגן נשיא איחוד האמירויות הערביות וראש הממשלה (נולד ב-1946)
2006 – אירווינג לייטון, משורר יהודי קנדי (נולד ב-1912)
2010 – צוטומו ימאגוצ'י, היחידי שהוכר כנפגע שתי פצצות האטום שהוטלו על הירושימה ועל נגסאקי בסוף מלחמת העולם השנייה (נולד ב-1916)
2013 – צבי מויססקו, כדורגלן ומאמן ישראלי (נולד ב-1939)
2017 – עודד פלדמן, איש תרבות ותקשורת ישראלי (נולד ב-1944)
2020 – גליה ישי, שחקנית, זמרת, מורה למשחק ובמאית (נולדה ב-1950)
2021 – מרטינוס פלטמן, פיזיקאי הולנדי, חתן פרס נובל לפיזיקה (נולד ב-1931)
2021 – אלברט רו, שף ומסעדן יליד צרפת שעבד בבריטניה (נולד ב-1935)
2021 – נחום מגד, פרופסור ללימודים ספרדיים, לטינואמריקנים ומדע הדתות באוניברסיטה העברית בירושלים (נולד ב-1936)
2021 – טניה רוברטס, שחקנית, מפיקה ודוגמנית יהודייה אמריקאית (נולדה ב-1955)
2023 – פיי ולדון, סופרת ומחזאית אנגלייה (נולדה ב-1931)
2024 – גליניס ג'ונס, שחקנית, זמרת, רקדנית ופסנתרנית ולשית (נולדה ב-1923)
3 בינואר – 5 בינואר
4 בפברואר הוא היום ה-35 בשנה, בלוח הגרגוריאני.
עד לסיום השנה, נשארו עוד 330 ימים (331 בשנה מעוברת).
211 – בעקבות מותו של קיסר רומא ספטימיוס סוורוס בעיר יורק באמצע מבצע כנגד הקלדונים , האימפריה הרומית נותרת בשליטת שני בניו המסוכסכים, קרקלה וגטה.
מאוחר יותר באותה שנה ירצח קרקלה את גטה
1738 – יהודי החצר יוזף זיסקינד אופנהיימר מוצא להורג בווירטמברג
1789 – ג'ורג' וושינגטון נבחר לנשיאה הראשון של ארצות הברית
1794 – העבדות בוטלה באופן רשמי בצרפת ובכל השטחים בשליטתה
1861 – מדינות הדרום שפרשו מארצות הברית מקימות את קונפדרציית המדינות של אמריקה
1899 – נוסד מועדון הכדורגל הגרמני ורדר ברמן
1899 – פורצת מלחמת ארצות הברית–הפיליפינים
1905 – הנסיך הגדול סרגיי אלכסנדרוביץ', בנו של הצאר אלכסנדר השני, נרצח
1912 – החייט והממציא פרנץ רייכלט נהרג כאשר קפץ ממגדל אייפל בניסיון להוכיח יעילותה של חליפת מצנח שהמציא
1932 – האימפריה היפנית כובשת את חרבין
1936 – דוד פרנקפורטר, מתנקש בחייו של הדיפלומט הנאצי הבכיר וילהלם גוסטלוף בדאבוס שבשווייץ
1939 – כוחותיו של פרנקו משתלטים על ז'ירונה
1945 – נפתחה ועידת יאלטה
1948 – סרי לנקה מקבלת עצמאות מהממלכה המאוחדת
1965 – רעידת אדמה באזור אלסקה, חוזקה מוערך בכ-8.7 לפי סולם ריכטר
1966 – שרפת ענק פורצת בבית צים בתל אביב.
הבניין נהרס כליל, אדם אחד נהרג ו-67 נפצעים
1997 – 73 קצינים וחיילים נהרגים באסון המסוקים
1998 – 2,323 הרוגים ברעידת אדמה באפגניסטן
2003 – הפרלמנט היוגוסלבי מחליט להפוך את המדינה מפדרציה לאיחוד בין שתי מדינות – סרביה ומונטנגרו
2004 – מארק צוקרברג ייסד את הרשת החברתית המקוונת פייסבוק
2022 – פתיחת אולימפיאדת בייג'ינג (משחקי החורף)
1480 – פרדיננד מגלן, מגלה ארצות פורטוגלי (נפטר ב-1521)
1495 – פרנצ'סקו ספורצה השני, הדוכס האחרון של מילאנו (נפטר ב-1535)
1495 – זא'ן דה לה ולט, הגראנד מאסטר ה-49 של מסדר אבירי יוחנן הקדוש מירושלים (נפטר ב-1568)
1682 – יוהאן פרידריך בטגר, אלכימאי גרמני, מפתח עיבוד הפורצלן באירופה (נפטר ב-1719)
1746 – תדיאוש קושצ'ושקו, לוחם פולני לחירות ארצות הברית ופולין (נפטר ב-1817)
1840 – היירם מקסים, ממציא ומהנדס אמריקאי (נפטר ב-1916)
1869 – ביל הייווד, מנהיג פועלים אמריקאי אחד ממייסדי איגוד פועלי התעשייה של העולם (נפטר ב-1928)
1871 – פרידריך אברט, מדינאי גרמני, נשיאה הראשון של רפובליקת ויימאר (נפטר ב-1925)
1897 – לודוויג ארהארד, קנצלר גרמניה המערבית (נפטר ב-1977)
1902 – צ'ארלס לינדברג, מחלוצי התעופה, הראשון שחצה את האוקיינוס האטלנטי בטיסת סולו ישירה (נפטר ב-1974)
1906 – דיטריך בונהופר, תאולוג גרמני, ממתנגדי הנאצים (הוצא להורג ב-1945)
1906 – קלייד טומבו, אסטרונום אמריקאי שגילה גם את כוכב הלכת הננסי פלוטו (בזמנו נחשב כוכב לכת תשיעי) (נפטר ב-1997)
1913 – רוזה פארקס, פעילה בתנועה לזכויות האזרח של ארצות הברית (נפטרה ב-2005)
1921 – בטי פרידן, פמיניסטית ופעילה חברתית אמריקאית (נפטרה ב-2006)
1923 – בליסריו בטנקור, נשיא קולומביה (נפטר ב-2018)
1925 – אברהם הרשלום, יזם, מייסד ונשיא קבוצת חברות אריאל, יקיר העיר רמת גן ויקיר התעשייה (נפטר ב-2024)
1927 – ארתור כהן, מפיק סרטים יהודי שווייצרי (נפטר ב-2025)
1930 – יוסף נוימן, פרופסור לביולוגיה ופילוסופיה באוניברסיטת תל אביב (נפטר ב-2017)
1931 – הלן אילון, אמנית מולטימדיה אקו-פמיניסטית (נפטרה ב-2020)
1931 – איסבל פרון, אשתו של חואן פרון ונשיאת ארגנטינה בשנים 1976-1974
1932 – יהודית חנוך, עיתונאית וסופרת
1933 – דוד גולומב, חבר הכנסת מטעם המערך והתנועה הדמוקרטית לשינוי (נפטר ב-2019)
1933 – טושי איצ'יאנאגי, מלחין יפני של מוזיקת אוונגרד (נפטר ב-2022)
1934 – משה שכטר, ראש מועצה וראש עירייה של מועצה מקומית ועיריית מודיעין, עיריית מודיעין-מכבים-רעות (נפטר ב-2015)
1947 – דן קווייל, סגן נשיא ארצות הברית לשעבר
1961 – סלבה ביברגל, שחקן, תסריטאי ובמאי ישראלי-רוסי
1948 – אליס קופר, זמר אמריקאי
1948 – שרהל'ה שרון, זמרת ישראלית
1953 – איציק בן מלך, אתלט ומאמן ישראלי
1955 – מיקי רוזנטל, חבר הכנסת, לשעבר עיתונאי, עורך, מפיק ומנחה טלוויזיה
1960 – ג'ונתן לארסון, מחזאי ומלחין אמריקאי (נפטר ב-1996)
1962 – נפתלי מנשה, קריין, מגיש ועורך חדשות בקול ישראל
1964 – אולג פרוטאסוב, כדורגלן סובייטי
1970 – האנטר ביידן, עורך דין
1975 – נטלי אימברוליה, זמרת, דוגמנית ושחקנית אוסטרלית
1989 – יון איזאגירה, רוכב אופני כביש ספרדי בסקי
1990 – נאירו קינטנה, רוכב אופני כביש קולומביאני
1994 – מיגל אנחל לופס, רוכב אופני כביש קולומביאני
211 – ספטימיוס סוורוס, קיסר רומא (נולד ב-145)
856 – רבנוס מאורוס, נזיר בנדיקטיני פרנקי (נולד ב-780 בערך)
1590 – ג'וזפו צארלינו, תאורטיקן מוזיקה ומלחין איטלקי (נולד ב-1517)
1615 – ג'מבטיסטה דלה פורטה, מדען ומחזאי איטלקי (נולד ב-1535)
1635 – רבי אברהם כהן דה-הירירה, מלומד, מקובל, ופילוסוף יהודי ספרדי-הולנדי (נולד ב-1562 בקירוב)
1738 – יוזף זיסקינד אופנהיימר, "היהודי זיס", בנקאי יהודי (נולד ב-1698)
1905 – הנסיך הגדול סרגיי אלכסנדרוביץ', בנו של הצאר אלכסנדר השני (נולד ב-1857)
1914 – פרדריק לורז, אתלט אמריקאי, אלוף מרתון בוסטון (נולד ב-1884)
1956 – סבלי גריגורייביץ' טרטקובר, רב-אמן בשחמט (נולד ב-1887)
1995 – רות דורון, שחקנית וכותבת ישראלית (נולדה ב-1937)
2001 – יאניס קסנאקיס, מלחין ואדריכל יווני (נולד ב-1922)
2006 – בטי פרידן, פמיניסטית ופעילה חברתית אמריקאית (נולדה ב-1921)
2015 – מיכה שגריר, במאי קולנוע ומפיק ישראלי (נולד ב-1937)
2016 – אדגר מיטשל, אסטרונאוט אמריקאי, השישי לנחות על הירח במשימת אפולו 14 (נולד ב-1930)
2021 – רחל פלדחי ברנר, חוקרת ספרות, פרופסור מן המניין במחלקה לשפה וספרות עברית באוניברסיטת ויסקונסין-מדיסון (נולדה ב-1946)
2024 – נסים קיוויתי, עיתונאי, קריין ומנחה טלוויזיה ישראלי (נולד ב-1926)
2025 – יוסי שריד, מייסד ישיבת "קול מבשר" וממקימי קריית החינוך במבשרת ציון וכולל מר"ץ (נולד ב-1939)
2025 – יוסי ימפל, מלחין, כותב דרמה, עורך רדיו ואיש חינוך (נולד ב-1951)
2026 – אליקים שלזינגר, ראש ישיבת "הרמה" בלונדון וממנהיגי הקהילה החרדית באנגליה (נולד ב-1921)
2026 – זהר שביט, פרופסור ומייסדת התוכנית לתואר השני במחקר תרבות הילד והנוער באוניברסיטת תל אביב (נולדה ב-1951)
סרי לנקה – יום העצמאות
3 בפברואר – 5 בפברואר
4 בנובמבר הוא היום ה-308 בשנה בלוח הגרגוריאני (309 בשנה מעוברת).
עד לסיום השנה נשארו עוד 57 ימים.
1333 – נהר הארנו עולה על גדותיו וגורם נזקים קשים לעיר פירנצה
1796 – מתחילות הבחירות לנשיאות ארצות הברית 1796, בהן זכה ג'ון אדמס
1848 – בצרפת מאושרת החוקה של הרפובליקה השנייה
1918 – סיום מלחמת העולם הראשונה: הפסקת האש עם אוסטריה נכנסת לתוקף
1921 – אדולף היטלר מייסד את ארגון האס אה, פלוגות הסער הנאציות
1922 – החוקר האנגלי הווארד קרטר מגלה את קברו של תות ענח' אמון בעמק המלכים, ליד לוקסור, מצרים
1923 – זאב ז'בוטינסקי מוציא לאור את מאמרו פורץ הדרך בחברה הציונית "על קיר הברזל"
1942 – הקרב באל-עלמיין מסתיים בניצחון של הבריטים על הגרמנים
1945 – תחילת פרעות טריפולי – המון ערבי פשט על בתי-כנסת ובתי מסחר ברבעים יהודים בטריפולי בירת לוב ובסביבותיה.
בפרעות נרצחו 132 יהודים ומאות נפצעו
1952 – רעידת אדמה חזקה בחצי האי קמצ'טקה.
1956 – כוחות סובייטים פולשים להונגריה כדי לדכא את המרד ההונגרי אשר החל ב-23 באוקטובר.
אלפים נהרגים ונפצעים, וכרבע מיליון אזרחים עוזבים את הונגריה
1957 – הכלבה לייקה, אשר שוגרה לחלל בלוויין ספוטניק 2, מתה לאחר כמה שעות ממתח ומחום
1968 – פתיחת המשחקים הפאראלימפיים תל אביב באצטדיון האוניברסיטה העברית בגבעת רם, ירושלים
1970 – הילדה ג'יני, שהוחזקה בבידוד על ידי הוריה במשך 13 שנה, התגלתה על ידי הרשויות בקליפורניה
1979 – משבר בני הערובה באיראן – מאות סטודנטים איראניים צרים על שגרירות ארצות הברית בטהראן ולוקחים 90 מיושביה, מהם 63 אמריקאים, כבני ערובה
1983 – "אסון צור השני", פיגוע התאבדות של ארגון ארגון הג'יהאד האסלאמי במפקדת צה"ל בצור.
60 איש נרצחים: 28 ישראלים ו-32 לבנונים
1991 – ועידת מדריד ננעלת מבלי שהושגו בה הישגים של ממש (30 באוקטובר עד 1 בנובמבר)
1993 – תחילת שידוריו המסחריים של ערוץ 2 בטלוויזיה בישראל
1995 – ראש ממשלת ישראל, יצחק רבין, נרצח לאחר עצרת השלום בכיכר מלכי ישראל בידי יגאל עמיר, מתנקש יהודי שהתנגד לדרכו המדינית
2001 – ההוריקן "מישל" פוגע בקובה וגורם לנזק רב
2003 – התפרצות השמש הגדולה ביותר שנמדדה אי-פעם (בעוצמה X28) מתרחשת
2020 – פורצת מלחמת תיגראי
1592 – חרארד ואן הונטהורסט, צייר תור הזהב ההולנדי (נפטר ב-1656)
1782 – ג'ון בראנץ', מזכיר הצי של ארצות הברית השמיני (נפטר ב-1863)
1908 – יוסף רוטבלט, פיזיקאי יהודי פולני בריטי (נפטר ב-2005)
1913 – גיג יאנג, שחקן קולנוע, טלוויזיה ותיאטרון אמריקני (נפטר ב-1978)
1916 – וולטר קרונקייט, שדרן חדשות אמריקאי (נפטר ב-2009)
1916 – רות הנדלר, נשיאת חברת מאטל והוגת רעיון בובת ברבי (נפטרה ב-2002)
1925 – יוסק'ה נחמיאס, מבכירי לוחמי האצ"ל, מניצולי כלא עכו ואלטלנה ומראשי מוזיאון האצ"ל בתש"ח
1928 – שייקה אופיר, שחקן, פנטומימאי, קומיקאי ובדרן ישראלי (נפטר ב-1987)
1928 – ארי בן-מנחם, פיזיקאי, מתמטיקאי והיסטוריון של המדע ישראלי
1933 – צ'ארלס קואן קאו, חוקר בתחום הנדסת חשמל וחלוץ בתחום השימוש בסיבים אופטיים בהנדסת מערכות תקשורת, חתן פרס נובל לפיזיקה (נפטר ב-2018)
1933 – צביקה דהב, קצין בחיל השריון של צה"ל בדרגת אלוף-משנה (נפטר ב-2021)
1935 – אורי זוהר, בדרן, במאי קולנוע ושחקן ישראלי שחזר בתשובה (נפטר ב-2022)
1937 – לורטה סוויט, שחקנית אמריקאית (נפטרה ב-2025)
1940 – דניאל שפרבר, רב, חוקר יהדות ותלמוד פרופסור באוניברסיטת בר-אילן
1944 – משה לדור, משפטן ישראלי ופרקליט המדינה
1946 – לורה בוש, הגברת הראשונה של ארצות הברית
1948 – שאול מופז, רמטכ"ל, חבר הכנסת ושר
1951 – טראיאן בססקו, פוליטיקאי רומני, כיהן כנשיא רומניה
1951 – שאול מייזליש, עיתונאי ופובליציסט ישראלי, זוכה פרס הנשיא
1955 – דורון צפריר, שחקן, קומיקאי ועורך דין ישראלי
1957 – טוני אבוט, ראש ממשלת אוסטרליה ה-28
1960 – קתי גריפין, קומיקאית ושחקנית אמריקאית
1961 – דרור מורה, במאי, צלם ומפיק קולנוע וטלוויזיה ישראלי
1963 – ליאור בירקאן, שחיינית, אלופת ישראל ושיאנית ישראל בשחייה (נפטרה ב-2020)
1964 – פנחס זוארץ, ראש מועצת בנימינה-גבעת עדה ואלוף-משנה בצה"ל (נפטר ב-2017)
1967 – מינו ראיולה, סוכן כדורגלנים איטלקי הולנדי (נפטר ב-2022)
1968 – יפעת זמיר, מנכ"לית עמותת "שקיפות בינ"ל ישראל"
1969 – שון קומבס, ראפר אמריקאי
1969 – מתיו מקונוהיי, שחקן קולנוע אמריקאי
1970 – רונית כפיר, שדרנית רדיו וטלוויזיה
1970 – ליאת אקטע, שחקנית ישראלית
1971 – אוולין קפלון, שחקנית ישראלית
1972 – לואיש פיגו, כדורגלן פורטוגלי
1973 – ארז שלם, סטנדאפיסט ותסריטאי ישראלי
1973 – ערן קולירין, תסריטאי ובמאי קולנוע וטלוויזיה ישראלי
1973 – איריס מרטינז, שחקנית ותסריטאית תיאטרון וטלוויזיה ישראלית
1986 – אלכס ג'ונסון, זמרת קנדית
1992 – אמרה קאראדומן, די ג'יי טורקי
604 – יוהל איקנאל, שליטת עיר המאיה פלנקה
1781 – פאוסטינה בורדוני, זמרת אופרה מצו-סופרן איטלקייה (נולדה ב-1679)
1976 – אליהו גולדנברג, שחקן, במאי וקריין ישראלי (נולד ב-1909)
1990 – דייוויד סטרלינג, מייסד יחידת הקומנדו SAS (נולד ב-1915)
2000 – אילזה קנטור, מאיירת ספרי ילדים ישראלית (נולדה ב-1911)
2002 – דפנה אילת, מלחינה, פזמונאית, משוררת, שחקנית ומתרגמת ישראלית (נולדה ב-1938)
2015 – מליסה מתיסון, תסריטאית קולנוע וטלוויזיה אמריקאית ופעילה למען שחרור טיבט (נולדה ב-1950)
2017 – פועה שלו-תורן, משוררת, מתרגמת ומאיירת ישראלית (נולדה ב-1930)
2020 – יוסי פלדמן, מייסד המועצה לשימור אתרי מורשת בישראל (נולד ב-1932)
2021 – אמציה לבקוביץ', כדורגלן ומאמן ישראלי (נולד ב-1937)
2025 – עדה פיינברג-סירני, חברת הכנסת מטעם המערך (נולדה ב-1930)
2025 – ג'ורג'ו פוראטיני, קריקטוריסט איטלקי (נולד ב-1931)
איטליה: חגיגות הניצחון במלחמת העולם הראשונה, יום הצבא
הכנסייה הקתולית: יום הקדוש קארלו בורומאו
3 בנובמבר – 5 בנובמבר
4 ביולי הוא היום ה-185 בשנה (186 בשנה מעוברת) בלוח הגרגוריאני.
עד לסיום השנה, נשארו עוד 180 ימים.
414 – תאודוסיוס השני, קיסר האימפריה הביזנטית, מוותר על כס המלכות לטובת אחותו אאליה פולכריה, המולכת כעוצרת עד מותו ב-450, ואז מכריזה על עצמה כקיסרית
1054 – הסינים מתעדים את הסופרנובה סופרנובה 1054 ליד הכוכב ζ (זטא) בקבוצת הכוכבים שור
1187 – סלאח א-דין מנצח את הצלבנים בקרב קרני חיטין
1776 – הכרזת העצמאות של ארצות הברית
1817 – רעידת אדמה חזקה בארגנטינה – כ-7 בסולם ריכטר
1837 – מסילת הברזל Grand Junction , המסילה הראשונה למרחק גדול בעולם, המקשרת בין ברמינגהאם לליברפול נפתחת
1840 – ספינת הקיטור RMS Britannia עוזבת את ליברפול בדרכה להליפקס בקו הנוסעים הטרנס-אטלנטי הראשון
1863 – מלחמת האזרחים האמריקאית – הסתיים המצור על ויקסבורג.
כוחות הברית השתלטו על כל נהר המיסיסיפי וחצו את שטח הקונפדרציה לשניים
1865 – "הרפתקאות אליס בארץ הפלאות" מאת לואיס קרול יוצא לאור
1879 – מלחמת הזולו מסתיימת בניצחון האימפריה הבריטית
1943 – מלחמת העולם השנייה: מתחיל קרב קורסק – קרב השריון הגדול בהיסטוריה
1946 – פוגרום קיילצה, ביהודים ניצולי שואה, מתרחש בפולין
1947 – תקרית רוזוול – ליד העיר רוזוול בניו מקסיקו, ארצות הברית, התגלו שרידים לא ברורים, שיש המייחסים אותם לעב"מ שהתרסק במקום
1950 – השידור הראשון של רדיו אירופה החופשית
1975 – מקרר תופת מתפוצץ בכיכר ציון בירושלים, 13 הרוגים
1976 – מבצע יונתן: חיילי צה"ל משחררים את חטופי מטוס אייר פראנס מנמל התעופה של אנטבה
2012 – מדענים ממרכז מחקר החלקיקים CERN מכריזים על גילויו של החלקיק האלמנטרי בוזון היגס
2016 – הגשושית ג'ונו ששוגרה על ידי נאס"א הגיעה למסלולו של כוכב הלכת צדק
1546 – מוראט השלישי, סולטאן ה-12 של האימפריה העות'מאנית (נפטר ב-1595)
1868 – הנרייטה ליוויט, אסטרונומית אמריקאית (נפטרה ב-1921)
1875 – לירוי ווטרמן, ארכאולוג של המזרח התיכון, חוקר התנ"ך ופרופסור לספרות המזרח התיכון ולשפות שמיות (נפטר ב-1972)
1920 – ליאונה הלמסלי, אשת עסקים אמריקאית (נפטרה ב-2007)
1920 – לסלו רוט, מנצח תזמורות ומקהלות, מוזיקאי, פסנתרן, מלחין, מתזמר ומעבד מוזיקלי ישראלי
1922 – אמיל צוקרקנדל, ביולוג מולקולרי יהודי אמריקאי (נפטר ב-2013)
1923 – אברהם כרמל, חזן שכיהן בתפקיד החזן הצבאי הראשי (נפטר ב-1999)
1923 – ג'ורג' מוסטוב, מתמטיקאי יהודי-אמריקאי (נפטר ב-2017)
1924 – אווה מארי סיינט, שחקנית קולנוע וטלוויזיה אמריקאית
1926 – אלפרדו די סטפאנו, כדורגלן ארגנטינאי (נפטר ב-2014)
1927 – ג'ינה לולובריג'ידה, שחקנית איטלקייה (נפטרה ב-2023)
1928 – ג'מפיירו בוניפרטי, כדורגלן איטלקי ששיחק בעמדת החלוץ בקבוצת יובנטוס ובנבחרת איטליה (נפטר ב-2021)
1930 – ג'ורג' סטיינברנר, הבעלים של קבוצת הבייסבול ניו יורק יאנקיז (נפטר ב-2010)
1938 – ביל וית'רס, זמר-יוצר ומוזיקאי אמריקאי (נפטר ב-2020)
1942 – אוריאל רייכמן, משפטן ישראלי, מייסד המרכז הבינתחומי הרצליה
1943 – הרלדו ריברה, איש תקשורת אמריקאי
1943 – אלן וילסון, מוזיקאי אמריקאי, מייסד קנד היט (נפטר ב-1970)
1945 – אנדרי שפיצר, מאמן סיף וחבר משלחת ישראל באולימפיאדת מינכן (נפטר ב-1972)
1946 – אבינועם ערמוני, מנהל ופעיל ציבור ישראלי (נפטר ב-2023)
1946 – מייקל מילקן, איש עסקים ובעל הון אמריקאי
1951 – עופרה עופר, סופרת, בלוגרית, מתרגמת ועורכת ישראלית
1954 – שמואל מאיר, סגן ראש עיריית ירושלים מטעם המפד"ל (נפטר ב-1996)
1960 – רולנד רצנברגר, נהג מרוצים אוסטרי (נפטר ב-1994)
1962 – פם שרייבר, טניסאית אמריקאית
1964 – משה גאון, יועץ אסטרטגי פוליטי, אסטרטג שיווק ופרסום, יזם ומשקיע, איש עסקים ומבעלי חברת גאון אחזקות
1965 – הוראס גרנט, כדורסלן אמריקאי
1969 – אורי בנאי, זמר ישראלי
1969 – שירה פרבר, שחקנית, במאית ותסריטאית ישראלית
1972 – שירה ארד, עורכת סרטים ישראלית
1981 – אנה דוברוביצקי, שחקנית תיאטרון, טלוויזיה וקולנוע ישראלית
1983 – שורטי, זמרת ומנחת טלוויזיה ישראלית
1990 – דויד קרוס, שחקן קולנוע גרמני
1780 – קרל אלכסנדר, נסיך לורן, נסיך וגנרל-פלדמרשל אוסטרי ששימש כמפקד הצבאות האוסטריים בתחילת מלחמת שבע השנים וכמושל ארצות השפלה האוסטריות (נולד ב-1712)
1826 – תומאס ג'פרסון, הנשיא השלישי של ארצות הברית (נולד ב-1743)
1831 – ג'יימס מונרו, הנשיא החמישי של ארצות הברית (נולד ב-1758)
1857 – ויליאם מרסי, פוליטיקאי אמריקני (נולד ב-1786)
1934 – מארי קירי, חלוצה בחקר הרדיואקטיביות, כלת פרס נובל לפיזיקה 1903 ופרס נובל לכימיה 1911 (נולדה ב-1867)
1938 – סוזן לנגלן, טניסאית צרפתייה, שש פעמים אלופת וימבלדון (נולדה ב-1899)
1943 – ולדיסלב שיקורסקי, מנהיג צבאי ופוליטי פולני (נולד ב-1881)
1976 – יוני נתניהו, מפקד סיירת מטכ"ל שנפל במבצע אנטבה (נולד ב-1946)
1979 – נחמיה בן אברהם, מבכירי כתבי הספורט והשדרנים שפעלו בישראל, וממייסדי היומון "חדשות הספורט" (נולד ב-1921)
1981 – ולטר לנגר, פסיכואנליטיקן אמריקאי שחזה את התאבדותו של אדולף היטלר (נולד ב-1899)
1992 – אסטור פיאצולה, מלחין ארגנטינאי (נולד ב-1921)
1995 – בוב רוס, צייר ומנחה טלוויזיה אמריקאי (נולד ב-1942)
2003 – אנדרה קלאבו, זמר צרפתי, זוכה אירוויזיון 1958 כנציג צרפת (נולד ב-1911)
2017 – אורי גורן (גרינבלט), איש הפלי"ם ומפקד היחידה הטכנולוגית של אגף המודיעין (נולד ב-1926)
2018 – דונובן ובסטר, עיתונאי, פעיל הומניטרי, סופר והיסטוריון אמריקני (נולד ב-1959)